Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, ikastetxeetan fruta eta barazkien banaketa atzeratu izanaren arrazoiei buruzkoa. Galdera 2018ko urtarrilaren 26ko 10. Nafarroako Parlamentuko Aldizkari Ofizialean argitaratu zen.

Iruñean, 2018ko otsailaren 16an

Lehendakaria: Ainhoa Aznárez Igarza

ERANTZUNA

Unión del Pueblo Navarro talde parlamentarioari atxikitako foru parlamentari Alberto Catalán Higueras jaunak 9-18/PES-00020 idatzizko galdera aurkeztu du. Hauxe da Nafarroako Hezkuntzako kontseilariaren informazioa:

Fruta eta barazkiak kontsumitzeari buruzko programari dagokionez, aipatu beharra dago fruta eta barazkiak ikastetxeetan banatzeko diru-laguntzak ebazteko oinarriak eta deialdia Landa Garapeneko, Nekazaritzako eta Abeltzaintzako zuzendari nagusiaren ebazpenez onesten direla. Ebazpen hori une hauetan izapidetzen ari da; hori dela eta, hemendik gutxira argitaratuko da. Hezkuntza Departamentua arduratzen da programan interesa duten ikastetxeei behar den informazioa emateaz.

Iruñean, 2018ko otsailaren 16an.

Hezkuntzako kontseilaria eta Gobernuko eleduna: María Solana Arana